Mācību priekšmets **MEDIJU PAMATI**

Vadlīnijas

Mērķis: attīstīt audzēkņos interesi par dažādiem audiovizuālajiem medijiem, praktiski apgūt digitālās tehnikas un programmas, lai iegūtu pieredzi izmantot vizuālās komunikācijas līdzekļus savā radošā darbībā.

|  |  |  |  |
| --- | --- | --- | --- |
| Satura tematiskās jomas | Uzdevumi | Mācību saturs | Sasniedzamie rezultāti |
| Audiovizuālie mediji | Iepazīt dažādus audiovizuālos medijus piemēros un praktiskā radošā darbībā. | Kas ir medijs?  Vizuālā komunikācija  Audiovizuāls medijs  Tēls, vēstījums, vizuāls stāsts  Aktualitāte  Mācību procesā apgūstamie mediji un tehnikas:  grafikas dizains  foto  video  animācija  vizualizācija  Māksla un dizains digitālā vidē | * Izprot, ka medijs ir vizuālās komunikācijas līdzeklis. * Izprot audiovizuālās komunikācijas galveno uzdevumu -nodot vēstījumu sabiedrībai. * Ir pieredze saskatīt un izmantot medijiem raksturīgus izteiksmes līdzekļus tēla, vēstījuma un vizuāla stāsta izveidē. * Ir pieredze atrast mediju piemērus, kas atsaucas uz aktualitātēm sabiedrībā. * Ir pieredze vērtēt, komentēt un izmantot dažādus mediju piemērus. * Ir pieredze veikt radošus darbus grafikas dizainā, foto, video, animācijā un vizualizēt informāciju. * Ir pieredze apmeklēt dažādas mākslas izstādes, muzejus, kolekcijas digitālajā vidē. |
| Izteiksmes līdzekļi | Iepazīt dažādiem audiovizuāliem medijiem raksturīgos izteiksmes līdzekļus savas ieceres īstenošanai. | Raksturīgākie izteiksmes līdzekļi grafikas dizainā, foto, video un animācijā:  gaisma  kustība  skaņa  ritms  burtveidoli  Kompozīcija:  laiks  telpa  stilistika  kadrs | * Ir pieredze izvēlēties piemērotu gaismu fotografējot, filmējot, veidojot animāciju. * Ir pieredze analizēt kustību, veidojot animāciju un filmējot video. * Ir pieredze izvēlēties un pievienot skaņu, filmējot un montējot video. * Ir pieredze izmantot ritmu grafikas dizainā un audiovizuālos darbos. * Spēj atlasīt un pielietot tēlam, vēstījumam un stilistikai atbilstošus burtveidolus grafikas dizaina darbā. * Ir pieredze pētīt kompozīcijas iespējas laikā un telpā. * Spēj atlasīt darba stilistikai atbilstošu vizuālo un tekstuālo materiālu, izveidot dabu atbilstoši vienotai stilistikai*.* * Ir izpratne par kadru un kadra kompozīciju. |
| Digitālās tehnikas  un formāti | Iepazīt un mērķtiecīgi pielietot dažādas digitālās tehnikas | Grafikas programmu izmantošana:  vektora grafika  rastra grafika  Grafikas programmu kombinēšana  Darbs ar attēlu  Audiovizuāla satura radīšanas un prezentēšanas programmas | * Izprot vektorgrafikai, rastra grafikai raksturīgo un atšķirīgo. * Ir iepazinis pamata instrumentus un principus vektorgrafikas, rastra grafikas veidošanai, saglabāšanai, publicēšanai un izdrukāšanai. * Ir iepazinis iespējas, kā kombinēt grafikas programmas. * Ir pieredze īstenot savu ieceri vektorgrafikā un rastra grafikā. * Ir pieredze iegūt attēlu ar dažādām ierīcēm un tehnoloģijām - fotografējot, filmējot, skenējot, projicējot, animējot. * Ir pieredze ar roku radītu attēlu integrēt digitālajā darbā. * Ir guvis priekštatu par audiovizuāla satura radīšanas un prezentēšanas programmām. * Ir iemaņas radoša darba izveidē animācijas, video, foto tehnikā. * Ir iemaņas radīt radošu darbu ar digitālajiem zīmēšanas rīkiem. * Ir priekšstats par video, audio montāžu. * Ir pieredze vizualizēt un prezentēt informāciju dažādos veidos un tehnikās. |
| Darba process | Iepazīt radoša procesa iespējas mākslas un dizaina uzdevumu izstrādē | Izpēte  Iespēju apzināšana  Ideju ģenerēšana  Plānošana  Darba izstrāde  Prezentēšana | * Ir pieredze pētīt tēmu no dažādiem aspektiem. * Prot atrast un analizēt informāciju, iedvesmas avotus. * Ir pieredze eksperimentēt, lai apzinātu darba metodes, formātu, tehnikas. * Prot izvēlēties piemērotāko mediju un tehniku idejas realizēšanai. * Ir pieredze izstrādāt idejas risinājumus, pamatot savu ideju izstrādes procesā. * Ir pieredze plānot darba izstrādes soļus un laiku. * Prot atlasīt un īstenot piemērotāko ideju, meklēt jaunus risinājumus darba procesā. * Ir pieredze darboties komandā un patstāvīgi, iepazīstināt citus ar savām zināšanām un pieredzi. * Spēj sagatavot darbu prezentācijai klātienei, video ierakstam vai digitālajai videi. * Prot publiski pastāstīt par savu ideju un darba gaitu. |

Mācību priekšmetā Mediju pamati audzēkņi apgūst dažādas digitālās tehnikas, programmas un aplikācijas, maketēšanu, animāciju, foto un video, prezentācijas veidošanu.

Kas palīdz apgūt mācību priekšmetu Mediju pamati?

Tās ir zināšanas, prasmes, pamata principi un jēdzieni, kas apgūti citos mācību priekšmetos:

Zīmēšana - skicēšana, radošā domāšana, grafiskie izteiksmes līdzekļi, dažādi materiāli, telpiskums, kustības (statiskās/dinamikas) ilūzijas (iespaidā) radīšanas iemaņas, objekta iekomponēšana laukumā, formāta izvēle,

Gleznošana - krāsu mācība, krāsu saskaņošana/akcentēšana, krāsu uztvere, dažādas tehnikas un materiāli, objekta iekomponēšana laukumā, formāta izvēle,

Veidošana - forma, apjoms, faktūra, līdzsvars (optiskais un fiziskais svars), dažādas tehnikas un materiāli,

Dizaina pamati - maketēšana, izpētes process, teksts un attēls, maketēšana, ekspozīcijas izveide,

Mākslas pamati - mākslas darba analīze, mākslas darba uzbūve, stili un virzieni, stilistika,

Darbs materiālā - dažādu materiālu iepazīšana, to pielietošana un kombinēšana, eksperimentēšana.

Darba grupa: Iveta Bambere, Ilze Kupča, Agate Ķiģele-Ābele, Dace Pudāne, Daina Šteinerte-Kalniņa.